Innalillahi wa inna ilaihi raji’un: hadarin kwale kwale ya halaka mutum 7 a Lafia ▷ Legit.ng
Innalillahi wa inna ilaihi raji’un: hadarin kwale kwale ya halaka mutum 7 a Lafia
7 months ago 1464 views by Muhammad Auwal
Tabbas hadari ba sai a mota ba, wasu mutane 7 sun rigamu gidan gaskiya a dalilin kifawar wani kwale kwale a tafkin Gwayaka dake yankin gabashin garin Lafiya na jahar Nassarawa, inji rahoton Daily Trust.
Majiyarmu ta ruwaito wani shaidan gani da ido ya bayyana cewa yawancin wadanda hatsarin ya rutsa dasu manoman tumatir ne yan asalin jahar Kano da suka shiga gonakansu, suna hanyar komawa cikin gari da yammcin Juma’a a lokacin da lamarin ya auku.
KU KARANTA: Yansandan SARS sun kama wani mutumi saboda ya ajiye gemu, beli N50,000
Sai dai shaidan yace mutanen sun yi ma kwale kwalen yawa, sakamakon sun kai mutum 20, duk da matukin kwale kwalen, mutane 21, kuma sai da matukin ya nemi su bari ya fara daukan mutane 10, idan ya dawo ya dauki sauran, amma suka ki ya.
“Cikin fushi sai matukin jirgin yace ba zai tuka kwale kwalen ba, sai ya sauka daga kwale kwalen, nan take guda daga cikin fasinjojin ya yi dare dare a kan kwale kwalen ya fara tukasu, sai da suka raba tsakiyan tekun sai kwale kwalen ta kifa, 7 sun bace, da kyar sauran suka fito.” Inji shi.
Shaidan yace zuwa ranar Litinin sun samu gano gawarwakin mutane 3, amma har yanzu basu ga sauran gawarwakin ba.
Jami’in dake lura da yankin gabashin garin Lafiya, Shuaibu Dahiru Zanwa ya tabbatar da aukuwar lamarin, amma yace suna ta kokarin ganin sun gano sauran gawarwakin guda 4, haka nan zasu tattauna da garuruwan dake gabar tekun domin magance sake aukuwar lamarin.
Nasarawa State News TodayHausa NewsKisa
Mun yafe mata, Aikin gama ya gama - 'Dan uwan mutumin da matarsa ta yankewa azza...
40 minutes ago 964 views
20 hours ago 48202 views
19 hours ago 17111 views
an hour ago 2572 views
2 hours ago 14902 views
11 hours ago 34853 views
23 hours ago 38600 views
Mun yafe mata, Aikin gama ya gama - 'Dan uwan mutumin da matarsa ta yankewa azzakari
28 minutes ago 759 views
Masu fushi a fushin wani: Dansanda ya dirka ma mijin budurwar abokinsa harsashi